**PÁLYÁZATI FELHÍVÁS**

A Nemzeti Közszolgálati Egyetem

pályázatot hirdet

**NYÁRI KOLLÉGIUMI FELVÉTELRE**

1. **A pályázat benyújtására jogosultak köre**
	1. Nyári kollégiumi felvételre (elhelyezésre) pályázhatnak az Államtudományi és Nemzetközi Tanulmányok Karon, Hadtudományi és Honvédtisztképző Karon a nemzetközi biztonság- és védelempolitika szakon, valamint a Rendészettudományi Karon közszolgálati ösztöndíjas, önköltséges vagy önköltség fizetésére nem kötelezett, alapképzésben, mesterképzésben, valamint doktori képzésben nappali munkarendben tanulmányokat folytató, valamint azon végzős hallgatók, akik a felsőoktatási felvételieljárás keretében beadták jelentkezésüket a Nemzeti Közszolgálati Egyetemre (továbbiakban: pályázó).
2. **A pályázat meghirdetésének időpontja: 2020. július 30.**
3. **A pályázatok benyújtása**

Nyári kollégiumi felvételre (elhelyezésre) vonatkozó igény kizárólag **elektronikus levélben a** **kollegium@uni-nke.hu** **címen nyújtható be**. Az elektronikus levélnek tartalmaznia kell a következő adatokat: a pályázó Neptun-kódja, a pályázó neve; pályázó tanulmányait folytató kar, szak megnevezése; pályázó által igényelt időszak kezdő és végdátuma; jogcím(ek); igazolás(ok).

A pályázó által megjelölt kezdő és végdátum kizárólag munkanap lehet, valamint beköltözésre/kiköltözésre kizárólag munkaidőben (H-Cs:08:00-16:30, P:08:00-14:00) van lehetőség.

* 1. A nyári kollégiumi felvételre (elhelyezésre) szóló pályázat (elektronikus levél), mely magában foglalja az igazolás(ok) mellékletként való csatolását is, megküldésének határideje: **az igényelt időszak kezdő dátumától számított 3. munkanap**.
	2. Alábbi jogcím(ek)en van lehetőség jelentkezni nyári kollégiumi felvételre (elhelyezésre) a megjelölt igazolás(ok) mellékletként való megküldésével:
* Kötelező szakmai gyakorlat:
	+ Szükséges igazolás:
		- a kar által ellenjegyzett kötelező szakmai gyakorlatot igazoló dokumentum (például „Befogadó nyilatkozat”)
* A képzéshez kapcsolódó tudományos munka:
	+ Szükséges igazolás:
		- szakkollégiumi tagsággal rendelkező hallgató esetén a szakmai felügyeletet ellátó szakkollégium igazgató által hitelesített igazolás, mely tartalmazza a hallgató Neptun kódját, a hallgató nevét, a Szakkollégium nevét és az igazolt időszak kezdetét és végét jelölő napot.
		- doktorandusz hallgató esetén a szakmai felügyeletet ellátó doktori iskola vezetője által hitelesített igazolás, mely tartalmazza a hallgató Neptun kódját, a hallgató nevét és az igazolt időszak kezdetét és végét jelölő napot.
* Az egyetem érdekében végzett közéleti tevékenység:
	+ Szükséges igazolás:
		- Hallgatói Önkormányzat képviselője vagy tisztségviselője esetén a szakmai felügyeletet ellátó oktatási rektorhelyettes által hitelesített igazolás, mely tartalmazza a hallgató Neptun kódját, a hallgató nevét és az igazolt időszak kezdetét és végét jelölő napot.
		- Egyéb – az Egyetemen valamely szervezeti egységénél – közéleti tevékenységet végző hallgató esetén, a szervezeti egység vezetője által hitelesített igazolás, mely tartalmazza a hallgató Neptun kódját, a hallgató nevét és az igazolt időszak kezdetét és végét jelölő napot.
* Nincsen kedvezményre jogosultság
	+ Szükséges igazolás: nincsen szükség igazolás megküldésére.
* Hallgatói jogviszonnyal nem rendelkező, 2019/20 tanév II. félévében záróvizsgázott hallgató (továbbiakban: végzett hallgató)
	1. A pályázó **több pályázatot is beadhat (egyazon elektronikus levélben)**, amennyiben különböző jogosultság alapján és egymástól eltérő időszakra pályázik.
	2. **A pályázható időszak:** 2020. július 31-étől kezdődően 2020. augusztus 31-ig.

2020. augusztus 19-e utáni időszakra szóló felvételi kérelem csak abban az esetben kerül elfogadásra amennyiben a pályázó felvételt nyert a 2020/21-es tanévre szóló kollégiumi felvételi eljárás keretén belül.

* 1. **A szorgalmi és vizsgaidőszakon kívül minimálisan igényelhető kollégiumi elhelyezés időtartama 7 nap.**
1. **A pályázat elbírálásának rendje és feltételei**
	1. A felvételi kérelmek határidőn kívüli beérkezése esetén a pályázatban kérelmezett időszak kezdetéig megszülető döntés nem biztosított. A hiánypótlásra visszaküldött pályázat újbóli beküldése esetén, az elbírálás határideje az újbóli beérkezéstől számított 3. munkanap.
	2. A pályázattal kapcsolatos adatvédelmi tájékoztató elérhető a [www.uni-nke.hu/adatvedelem](http://www.uni-nke.hu/adatvedelem) oldalon.
2. **A felvételi döntés**
	1. A nyári kollégiumi felvételi (elhelyezés) döntésről és az értesítés módjáról jelen felhívás rendelkezik.
	2. A beadott pályázatok a rendelkezésre álló kapacitás függvényében a jogcímek szerinti alábbi prioritási sorrendben kerülnek elbírálásra:
3. Kötelező szakmai gyakorlat
4. A képzéshez kapcsolódó tudományos munka
5. Az egyetem érdekében végzett közéleti tevékenység
6. Nincsen kedvezményre jogosultság
7. Végzett hallgató
	1. A pályázatot benyújtó pályázókat legkésőbb a beadástól számított 3. munkanapon válaszlevélben értesítjük az eredményről.
	2. Sikeres pályázás esetén az Orczy Úti Kollégium (1089 Budapest, Orczy út 1.) 4 ágyas szobaegységeiben, 2-2 ágyas szállást tudunk biztosítani. Amennyiben **szobabeosztási igényük** van azt a jelentkezéssel egyidőben küldjék meg a Kollégiumi Osztály e-mail címére: kollegium@uni-nke.hu.
8. **Díjfizetés:**

A Neptun-rendszerben kiírásra kerülő díjak befizetési határideje a kiírást követő 8. naptári nap.

* 1. Szállásdíjak:

|  |  |  |  |  |
| --- | --- | --- | --- | --- |
| **Ssz.** | **Elhelyezés** | **Fő** | **Komfort-fokozat** | **Kollégiumi díj (Ft/fő)** |
| **1.**  | 2 ágyas - szorgalmi és vizsga időszakon kívül  | 2 | IV. | 1.500,-/nap |
| **2.**  | 2 ágyas - szorgalmi és vizsga időszakon kívüli **kedvezményes** | 2 | IV. | 750,-/nap |
| **3.** | 2 ágyas szoba  | 2 | IV. | 5000,-/nap +IFA |
| **4.** | 2 ágyas szoba | 2 | IV. | 60 000,-/hó +IFA |

* 1. Kedvezményes szállásdíj a szorgalmi és vizsgaidőszakon kívül szakmai engedélyeztetést követően az előírt kötelező szakmai gyakorlat, az egyetem érdekében végzett közéleti tevékenység, illetve a képzéshez kapcsolódó tudományos munka időszakára biztosított.
	2. Hallgatói jogviszonnyal nem rendelkező végzett hallgató pályázókra a 6.1-es pontban szereplő szállásdíj táblázat 3. és 4. sorszám jelölésű sora vonatkozik. Amennyiben a havidíj összege kevesebb, mint az igénybe vett napi szállás számított összes összege, akkor a havidíjat kell figyelembe venni a díj meghatározásánál.
1. **Egyéb információk**
	1. A nyári szállással kapcsolatos további információk az alábbi e-mail címen kérhetők: kollegium@uni-nke.hu
	2. A Pályázati felhívás az alábbi linken érhető el:

<https://www.uni-nke.hu/oktatas/hallgatoknak/kollegium/orczy-uti-kollegium/palyazati-kiirasok>

* 1. A Nemzeti Közszolgálati Egyetem Kollégiumi Szabályzata és a Nemzeti Közszolgálati Egyetem Hallgatói Térítési és Juttatási Szabályzata az alábbi linken érhető el:

<https://www.uni-nke.hu/egyetem/szabalyzatok-dokumentumok/szervezeti-es-mukodesi-szabalyzat/hallgatoi-kovetelmenyrendszer>